การทำสครับและแป้งเปียกจากน้ำส้มสายชู การขัดพื้นผิวด้วยน้ำส้มสายชูและน้ำมัน การทำน้ำยาทำความสะอาด
สำหรับคราบบนพรมหรือผ้าที่กำจัดออกยาก ให้ผสมน้ำส้มสายชู เกลือแกง และบอแร็กซ์ในสัดส่วนเท่าๆ กันลงในชามใบใหญ่จนกลายเป็นแป้งเปียก ทาส่วนผสมโดยตรงบนบริเวณที่เปื้อน ปล่อยส่วนผสมทิ้งไว้สักครู่ก่อนที่จะใช้ผ้าขนหนูสะอาดๆ เช็ดออก ล้างบริเวณนั้นด้วยน้ำ ผงฟูเป็นสารกัดกร่อนที่ไม่รุนแรง เมื่อรวมกับคุณสมบัติที่เป็นกรดของน้ำส้มสายชูแล้ว ทั้งสองสิ่งนี้สามารถจัดการสิ่งอุดตันท่อระบายน้ำในห้องครัวได้อย่างมีประสิทธิภาพ เทผงฟู ½  ถ้วย (60 กรัม) ลงในท่อระบายน้ำ ตามด้วยน้ำส้มสายชูขาว ½ ถ้วย (60 มิลลิลิตร) เมื่อทั้งสองสิ่งนี้รวมกันแล้วจะเกิดเป็นฟอง เมื่อมันหยุดเป็นฟองฟู่แล้ว ให้เทน้ำอุ่นหรือน้ำร้อนลงในท่อระบายน้ำ จุ่มฟองน้ำลงในน้ำส้มสายชูขาวแล้วบิดของเหลวส่วนเกินออก โรยเกลือให้ทั่วฟองน้ำด้านหนึ่ง ขัดส่วนผสมบนพื้นผิวทองเหลืองเบาๆ ล้างด้วยน้ำสะอาดให้หมดจด จากนั้นใช้ผ้าขนหนูนุ่มๆ เช็ดให้แห้ง ใช้ส่วนผสมนี้บนเงิน พิวเตอร์ ทองแดง หรือทองเหลือง ผสมเกลือ 1 ช้อนชากับน้ำส้มสายชู 1 ถ้วย (120 มิลลิลิตร) เติมแป้ง ¼  ถ้วย (30 กรัม) แล้วคนให้เข้ากันจนเป็นแป้งเปียก ทาส่วนผสมนี้บนพื้นผิวโลหะและปล่อยทิ้งไว้ประมาณ 15 นาที ล้างออกด้วยน้ำอุ่นแล้วขัดพื้นผิวด้วยผ้าสะอาด ตวงน้ำส้มสายชูขาวและน้ำมันมะกอกในสัดส่วนเท่าๆ กัน จากนั้นผสมในชามหรือโถใบใหญ่ให้เข้ากัน ทดสอบส่วนผสมในบริเวณที่ไม่เป็นที่สังเกตของเฟอร์นิเจอร์ไม้ก่อนนำไปใช้กับพื้นผิวทั้งหมด ถ้าไม่มีปฏิกิริยาในด้านลบให้ใช้ผ้านุ่มๆ ชุบส่วนผสมหมาดๆ และถูบนพื้นผิว ขัดพื้นผิวไม้โดยการถูช้าๆ เป็นวงกลม  ใช้ผ้าแห้งและสะอาดเช็ดส่วนเกินออกจากพื้นผิว ส่วนผสมนี้ใช้ได้ผลดีกับเฟอร์นิเจอร์ไม้ เช่น โต๊ะกาแฟ โต๊ะทำงาน และตู้ลิ้นชักต่างๆ มันสามารถกำจัดรอยคราบเป็นวงๆ จากแก้วเครื่องดื่มได้อย่างมีประสิทธิภาพ ทาน้ำมันมะกอก 1 ช้อนโต๊ะลงบนผ้าหรือฟองน้ำด้านหนึ่ง ถูบนพื้นผิวของสเตนเลสเพื่อขจัดคราบสกปรก ชุบฟองน้ำอีกด้านหนึ่งด้วยน้ำส้มสายชูขาว ใช้มันเช็ดน้ำมันมะกอกออกและขัดพื้นผิวสเตนเลส ผสมน้ำอุ่น 2 ถ้วย (240 มิลลิลิตร) กับน้ำส้มสายชูขาว ½ ถ้วย (60 มิลลิลิตร) และน้ำมันมะกอก ½ ถ้วย (60 มิลลิลิตร) ใช้ผ้านุ่มสะอาดๆ ทาส่วนผสมบนฝาผนังไม้ ถูเบาๆ ให้ทั่วพื้นผิว ใช้ผ้าสะอาดและแห้งเช็ดออก เพื่อทำความสะอาดและขัดพื้นผิวไม้ไปพร้อมๆ กัน ใช้น้ำส้มสายชูขาวกลั่นและถ้าเป็นไปได้ให้ใช้น้ำกลั่นหรือน้ำกรอง ถ้าคุณไม่มีน้ำเหล่านั้นแล้วล่ะก็จะใช้น้ำประปาก็ได้ เทใส่ในขวดสเปรย์เปล่า ติดหัวฉีด และเขย่าเล็กน้อยเพื่อให้เข้ากัน  พ่นส่วนผสมนี้บนเคาน์เตอร์ห้องครัวและห้องน้ำ เตา ผนังกันน้ำมันกระเด็น พื้นผิวห้องน้ำ กระเบื้อง พื้น และพื้นผิวเรียบเกือบทุกที่ที่คุณต้องการ เช็ดออกด้วยผ้าขนหนูกระดาษหรือฟองน้ำ สารละลายน้ำส้มสายชูและน้ำสามารถช่วยขจัดสิ่งสกปรก คราบสบู่ คราบเหนียว และน้ำกระด้างได้ ผสมน้ำมะนาว 1 ส่วน น้ำส้มสายชูขาว 1 ส่วน และน้ำ 2 ส่วนลงในขวดสเปรย์ ใส่หัวฉีดและเขย่า พ่นสารละลายลงบนพื้นผิวเรียบที่คุณต้องการฆ่าเชื้อโรค เช่น ในห้องครัวหรือห้องน้ำ โดยทั่วไปส่วนผสมนี้สามารถกำจัดแบคทีเรียออกจากพื้นผิวได้ 99% จึงทำให้เหมาะสำหรับการฆ่าเชื้อโรค ถ้าสารละลายน้ำส้มสายชูและน้ำกำจัดคราบบนพรมไม่ได้ ให้เติมน้ำยาล้างจานอ่อนๆ 1 ช้อนชาลงไปในขวดสเปรย์ เขย่าขวดแล้วพ่นลงบนคราบโดยตรง ทิ้งไว้ประมาณ 2 นาที จากนั้นใช้ผ้าขนหนูสะอาดหรือฟองน้ำซับเบาๆ ที่รอยเปื้อน ในการทำความสะอาดคราบสบู่และคราบแร่หนักนั้น ไม่ต้องใช้น้ำแต่ให้เทน้ำส้มสายชูขาวกลั่นจากโถใส่ลงในขวดสเปรย์ ใส่หัวฉีด พ่นลงบนบริเวณที่เปื้อน ขัดด้วยแปรงหรือฟองน้ำ และล้างออกด้วยน้ำ  ใช้น้ำส้มสายชูเปล่าๆ สำหรับคราบสบู่บนผนังในห้องอาบน้ำและคราบน้ำกระด้าง สำหรับชักโครก ให้เทน้ำส้มสายชูลงในโถชักโครกเลย  ลองใช้น้ำส้มสายชูบริสุทธิ์ฆ่าเชื้อโรคบนเขียง ผสมน้ำส้มสายชูขาวและน้ำในสัดส่วนเท่าๆ กันแล้วเทลงในชามที่สามารถใช้กับความร้อนได้ วางชามไว้ในไมโครเวฟหรือเตาอบธรรมดา อบไมโครเวฟหรืออุ่นสารละลายจนเดือด ปล่อยให้มันเย็นลงเล็กน้อยก่อนเปิดประตูเตา กลิ่นจะถูกกำจัดและคราบอาหารที่กระเด็นจะหลุดร่อนและเช็ดออกง่าย ตวงแอลกอฮอล์เช็ดแผล 1 ถ้วย (120 มิลลิลิตร) น้ำ 1 ถ้วย (120 มิลลิลิตร) และน้ำส้มสายชูขาว 1 ช้อนโต๊ะ เทลงในขวดสเปรย์ พ่นส่วนผสมลงบนกระจก กระจกเงา กระเบื้องเซรามิก และผิวเคลือบโครเมี่ยมแล้วใช้ผ้าขนหนูกระดาษหรือผ้าไมโครไฟเบอร์เช็ดออก  ส่วนผสมนี้มีประสิทธิภาพในการทำความสะอาดและขัดพื้นผิวกระจก เติมน้ำมันหอมระเหยกลิ่นส้ม 1-2 หยดลงในส่วนผสมเพื่อให้ได้กลิ่นส้มหอมๆ
ใช้น้ำส้มสายชู เกลือ และบอแร็กซ์ในสัดส่วนที่เท่ากันเพื่อกำจัดคราบบนพรม. จัดการท่อระบายน้ำตันด้วยผงฟูและน้ำส้มสายชู. ทำความสะอาดทองเหลืองด้วยสครับเกลือแกงและน้ำส้มสายชู. ทำความสะอาดพื้นผิวโลหะด้วยน้ำส้มสายชู เกลือ และแป้งเปียก. ผสมน้ำส้มสายชูและน้ำมันมะกอกในสัดส่วนเท่าๆ กันเพื่อทำสารขัดเฟอร์นิเจอร์. ขจัดคราบสกปรกออกจากเครื่องสเตนเลสด้วยน้ำส้มสายชูและน้ำมันมะกอก. ใช้น้ำมันมะกอก น้ำส้มสายชู และน้ำเพื่อทำความสะอาดและขัดเงาฝาผนังไม้. ผสมน้ำและน้ำส้มสายชูในสัดส่วนเท่าๆ กันลงในขวดสเปรย์. เติมน้ำมะนาวเพื่อฆ่าเชื้อโรคบนพื้นผิว. เติมน้ำยาล้างจานสำหรับคราบสกปรกที่ติดแน่นบนพรม. จัดการคราบสกปรกและรอยเปื้อนที่กำจัดยากด้วยน้ำส้มสายชูบริสุทธิ์. เทน้ำส้มสายชูและน้ำลงในชามเพื่อทำความสะอาดไมโครเวฟและเตาอบ. ผสมน้ำส้มสายชู แอลกอฮอล์เช็ดแผล และน้ำเพื่อทำน้ำยาเช็ดกระจก.
https://www.wikihow.com/Make-a-Vinegar-Cleaning-Solution https://www.wikihow.com/Make-a-Vinegar-Cleaning-Solution https://www.wikihow.com/Make-a-Vinegar-Cleaning-Solution
Creating Vinegar Scrubs and Pastes Polishing Surfaces with Vinegar and Oil Making Liquid Cleaners